Geografio de Israelo

[dekstra|eta|250px|Israelo en la tutmonda mapo, nome en [Levantenio, en Okcidenta Azio.]]
eta|dekstra|180px|Satelita bildo de 2003 de la regiono montranta la Jordanan Valon.
La **geografio de Israelo** estas tre diversa, kun dezertoj sude, kaj neĝo-pintaj montoj norde. Israelo estas en la orienta pinto de la Mediteranea Maro en Okcidenta Azio. Israelo havas ankaŭ malgrandan marbordon al la Ruĝa Maro sude.

La surfaco de Israelo estas proksimume 20 770&nbsp;km², kio inkludas 445&nbsp;km² de interna akvo. Israel longas 424&nbsp;km el la nordo suden, kaj larĝas el la 114&nbsp;km ĝis sia plej mallarĝa punkto de 15&nbsp;km. Tamen Israelo estas tiom mallarĝa (100&nbsp;km je la plej larĝa punkto, kompare kun 400&nbsp;km el nordo al sudo), ke la ekskluziva ekonomia zono en Mediteraneo estas duoble granda ol la terareo de la lando. La totala areo sub la "de facto" juro de Israelo, inkludante la zonon de Orienta Jerusalemo kaj la areon de la Golanaj Altaĵoj, estas 22 072&nbsp;km² ampleksa, kaj la totala areo sub "de facto" kontrolo de Israelo, inklude la milit-kontrolita kaj nur parte Palestin-regata teritorio de la Okcidenta Riverbordo, estas 27 799&nbsp;km² ampleksa.
[eta|dekstra|150px|La [Suda distrikto de Israelo, kiu inkludas sude la dezerton Negevon.]]

Spite sian malgrandan grandon, Israelo estas hejmo de vario de geografiaj trajtoj, el la Dezerto Negevo en la sudo al la interna fekunda Valo de Jizre'el, la montaroj de Galileo, Karmelo kaj al la Golano en la nordo. La Israela Mrborda Ebenaĵo sur la bordoj de la Mediteranea Maro estas hejmo de plej el la landa loĝantaro. Oriente de la centraj altaj teroj estas la Jordana Valo, kiu formas malgrandan apartan parton de la 6 500&nbsp;km longa Grand-Rifta Valo. La Jordana rivero fluas laŭlonge de la Jordana Valo, el la Monto Hermon tra la Hulaha Valo kaj la Maro de Galileo ĝis la Morta Maro, nome la plej malalta punkto de la surfaco de la Tero. Pli sude estas la Arabaha Valo, kiu finas en la Akaba Golfo, kiu estas parto de la Ruĝa Maro. Unika de Israelo kaj de la Sinaja Duoninsulo estas la "maĥteŝ", aŭ tipaj eroziejoj. La plej granda "maĥteŝ" en la mondo estas la Maĥteŝ Ramon en Negevo, kiu estas 40 por 8&nbsp;km ampleksa. Israela informo pri la media statuso de la Mediteranea Baseno asertas, ke Israelo havas la plej grandan nombron de plantospecioj por kvadrata metro el ĉiuj landoj de la baseno.

### Klimato 
Lokita inter la dezertoj de Afriko kaj Azio de unu parto, kaj de la Mediteranea, varma kaj humida maro de la alia, Israelo troviĝas en vojkruciĝo de klimataj influoj, kiuj permesas distingi ĝis kvardek malsamaj tipoj de klimato en tiel reduktita surfaco.

La termika reĝimo varias notinde kun la alteco, speciale en vintro: de la okcidento al la oriento la klimato transiĝas de tipe mediteranea al kontinenta. La montaj regionoj kutimas esti ventaj kaj tre malvarmaj, kelkfoje kun neĝadoj. La beko de la monto Hermono estas kovrita de neĝo dum la plej granda parto de la jaro, kaj Jerusalemo ĝenerale ricevas almenaŭ unu neĝadon ĉiujare.

## Notoj 
## Eksteraj ligiloj 
* Geografio kaj Klimato en la retejo de la Ministerio de Eksterlandaj Aferoj de Israelo
* Geografio kaj Naturo  en la retejo de la Ministerio de Turismo de Israelo
* Geografio de Israelo  en la Jewish Virtual Library